CELEX: 32015D1959
Language: lv
Date: 2015-07-01 00:00:00
Title: Komisijas Deleģētais lēmums (ES) 2015/1959 (2015. gada 1. jūlijs) par piemērojamām sistēmām notekūdeņu tehnoloģijām paredzēto izstrādājumu ekspluatācijas īpašību noturības novērtējumam un pārbaudei saskaņā ar Eiropas Parlamenta un Padomes Regulu (ES) Nr. 305/2011 (Dokuments attiecas uz EEZ)

30.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 284/184
            
         KOMISIJAS DELEĢĒTAIS LĒMUMS (ES) 2015/1959
   (2015. gada 1. jūlijs)
   par piemērojamām sistēmām notekūdeņu tehnoloģijām paredzēto izstrādājumu ekspluatācijas īpašību noturības novērtējumam un pārbaudei saskaņā ar Eiropas Parlamenta un Padomes Regulu (ES) Nr. 305/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 9. marta Regulu (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK (1), un jo īpaši tās 60. panta h) punktu,
   tā kā:
   
               (1)
            
            
               Ar Komisijas Lēmumu 97/464/EK (2) ir izveidota procedūra, lai apliecinātu notekūdeņu tehnoloģijām paredzēto izstrādājumu atbilstību piemērojamām tehniskām specifikācijām.
            
         
               (2)
            
            
               Lēmumā 97/464/EK nav ietverti detalizēti kritēriji, pēc kuriem izvēlēties sistēmu notekūdeņu tehnoloģijām paredzēto izstrādājumu ugunsdrošības noturības novērtēšanai un pārbaudei, jo īpaši attiecībā uz lūku un ūdens noteku pārsedzēm.
            
         
               (3)
            
            
               Būtu pienācīgāk jāizvēlas Regulas (ES) Nr. 305/2011 V pielikumā noteiktās sistēmas notekūdeņu tehnoloģijām paredzēto izstrādājumu ekspluatācijas īpašību novērtēšanai. Tam būtu jānodrošina ražotājiem efektīvāku piekļuvi iekšējam tirgum, tādējādi veicinot lielāku visas būvniecības nozares konkurētspēju.
            
         
               (4)
            
            
               Skaidrības un pārskatāmības nolūkā Lēmums 97/464/EK būtu jāatceļ un jāaizstāj,
            
         IR PIEŅĒMUSI ŠO LĒMUMU.
   1. pants
   Šo lēmumu piemēro notekūdeņu tehnoloģijām paredzētajiem izstrādājumiem, kas noteikti I pielikumā.
   2. pants
   Lēmuma 1. pantā minēto notekūdeņu tehnoloģijām paredzēto izstrādājumu ekspluatācijas īpašību noturību attiecībā uz būtiskajiem raksturlielumiem novērtē un pārbauda saskaņā ar II pielikumā noteiktajām sistēmām.
   3. pants
   Lēmumu 97/464/EK atceļ.
   Atsauces uz atcelto lēmumu uzskata par atsaucēm uz šo lēmumu.
   4. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2015. gada 1. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 88, 4.4.2011., 5. lpp.
   
   
      (2)  Komisijas 1997. gada 27. jūnija Lēmums 97/464/EK par būvizstrādājumu atbilstības apliecināšanas procedūru, ievērojot Padomes Direktīvas 89/106/EEK 20. panta 2. punktu, attiecībā uz notekūdeņu tehnoloģijām paredzētajiem ražojumiem (OV L 198, 25.7.1997., 33. lpp.).
   
      I PIELIKUMS
      
         ATTIECĪGIE PRODUKTI
      
      Šo lēmumu piemēro:
      
                  1)
               
               
                  pretvārstiem – gaisa caurlaidīgiem vārstiem caurules ventilēšanai;
               
            
                  2)
               
               
                  notekūdeņu sūkņu stacijas un notekūdeņu sūknēšanas iekārtu aprīkojumam;
               
            
                  3)
               
               
                  notekūdeņu attīrīšanas iekārtu un lokālo attīrīšanas iekārtu aprīkojumam un elementiem;
               
            
                  4)
               
               
                  septiktvertnēm;
               
            
                  5)
               
               
                  saliekamiem drenāžas kanāliem;
               
            
                  6)
               
               
                  lūkām un kontrolakām;
               
            
                  7)
               
               
                  lūku un kontrolaku dzelzs kāpšļiem, kāpnēm un margu rokturiem;
               
            
                  8)
               
               
                  separatoriem;
               
            
                  9)
               
               
                  lūku un ūdens noteku pārsedzēm.
               
            
   
      II PIELIKUMS
      
         EKSPLUATĀCIJAS ĪPAŠĪBU NOTURĪBAS NOVĒRTĒJUMA UN PĀRBAUDES SISTĒMAS
      
      Izstrādājumiem, uz kuriem attiecas šis lēmums, ņemot vērā to būtiskos raksturlielumus, ekspluatācijas īpašību noturības novērtējuma un pārbaudes sistēmas piemēro šādi.
      
         1. tabula
      
      
         Visi būtiskie raksturlielumi, izņemot ugunsdrošību
      
      
                  Izstrādājumi
               
               
                  Būtiskie raksturlielumi
               
               
                  Ekspluatācijas īpašību noturības novērtēšanai un pārbaudei piemērojamās sistēmas, kas noteiktas Regulas (ES) Nr. 305/2011 V pielikumā
               
            
                  Pretvārsti – gaisa caurlaidīgi vārsti caurules ventilēšanai
               
               
                  Visi būtiskie raksturlielumi, izņemot ugunsdrošību
               
               
                  4
               
            
                  Notekūdeņu sūkņu staciju un notekūdeņu sūknēšanas iekārtu aprīkojums
               
               
                  3
               
            
                  Notekūdeņu attīrīšanas iekārtu un lokālo attīrīšanas iekārtu aprīkojums un elementi
               
               
                  3
               
            
                  Septiktvertnes
               
               
                  3
               
            
                  Saliekami drenāžas kanāli
               
               
                  3
               
            
                  Lūkas un kontrolakas
               
               
                  4
               
            
                  Lūku un kontrolaku dzelzs kāpšļi, kāpnes un margu rokturi
               
               
                  4
               
            
                  Separatori
               
               
                  4
               
            
                  Lūku un ūdens noteku pārsedzes
               
               
                  1
               
            
         
      
         2. tabula
      
      
         Tikai attiecībā uz ugunsdrošību
      
      Visiem 1. tabulas pirmajā slejā norādītajiem izstrādājumiem atkarībā no to apakšsaimēm ekspluatācijas īpašību noturības novērtēšanas un pārbaudes sistēmas nosaka šādi.
      
         
      
                  Izstrādājumu apakšsaimes
               
               
                  Ekspluatācijas īpašību noturības novērtēšanai un pārbaudei piemērojamās sistēmas, kas noteiktas Regulas (ES) Nr. 305/2011 V pielikumā
               
            
                  Ražojumi, kuru ražošanas procesa skaidri nosakāmā posmā uzlabo to ugunsdrošību (piemēram, pievienojot liesmas slāpējošus līdzekļus vai samazinot organisko materiālu daudzumu)
               
               
                  1
               
            
                  Izstrādājumi, kuriem pastāv piemērojams Eiropas juridiskais pamats, lai to ugunsdrošību klasificētu bez testēšanas
               
               
                  4
               
            
                  Izstrādājumi, kas nepieder 1. un 2. rindā norādītajām apakšsaimēm
               
               
                  3